gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8596, del 22-07-2019 (2019/7426)

ACORD de 12 de juliol de 2019, del Consell, de nomenament de membre del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8596

Data del DOGV
:   22-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7426


Data del document
:   12-07-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Entitat Pública de Sanejament d'Aigües Residuals de la Comunitat Valenciana

ACORD de 12 de juliol de 2019, del Consell, de nomenament de membre del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat. [2019/7426]  
L'article 7 del Decret 170/1992, de 16 d'octubre, del Consell, pel qual s'aprova l'estatut de l'Entitat Pública de Sanejament d'Aigües Residuals de la Comunitat Valenciana, estableix que l'òrgan de govern i administració de l'Entitat Pública de Sanejament d'Aigües Residuals de la Comunitat Valenciana és el Consell d'Administració, integrat per una presidència, una vicepresidència, si és el cas, i onze vocals.  
  
Les onze vocalies són nomenades pel Consell en representació de l'Administració de la Generalitat, de l'administració local i de l'Administració de l'Estat.  
Per tot això, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió del 12 de juliol de 2019,  
  
  
ACORDA  
  
El nomenament de Paula Tuzón Marco com a vicepresidenta i vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat.  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
Borriana, 12 de juliol de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8590, del 12-07-2019 (2019/6989)

Notificació de la sentència dictada en el procediment ordinari número 74/2018.
------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6989


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 74/2018. [2019/6989]  
En aquest procediment de judici ordinari número 74/2018, seguit a instàncies de Catalana Occidente, SA, contra A.N., SL., s'ha dictat la sentència que té l'encapçalament i la dispositiva que literalment diuen així:  
  
«Sentència número 64/2019  
València, 21 de febrer de 2019  
María Cristina López de Haro Martín, magistrada jutgessa del Jutjat de Primera Instància número 21 de València, he vist les actuacions de judici ordinari número 74/2018, promogudes a instàncies de Catalana Occidente, SA, de Seguros y Reaseguros, representada per la procuradora la senyora Hernández Barón y assistida pel lletrat el senyor Catalán Muedra, contra Autorecambios Nida, SL, en situació de rebel·lia processal, sobre reclamació d'una quantitat, i és procedent dictar resolució següent,  
Dispositiva  
Estime parcialment la demanda formulada per Catalana Occidente, SA, de Seguros y Reaseguros, representada per la procuradora la senyora Hernández Barón contra Autorecambios Nida, SL, i condemne la demandada esmentada, a pagar a l'actora la suma de sis mil euros (6.000,00 euros), quantitat que produirà els interessos de l'article 576 de la Llei d'enjudiciament civil. Tot això, sense condemna a costes, de manera que cada part pagarà les pròpies i les comunes a mitges.»  
  
  
I atés que el demandat, A.N., SL, es troba en parador desconegut, expedisc aquest edicte a fi que li valga de notificació de forma deguda.  
  
  
València, 21 de febrer de 2019.- La lletrada de l'Administració de justícia: Míriam Muñoz Peiró.
Diari Oficial de la Generalitat Valenciana


Sumari del DOGV 8697, del 13-12-2019 (2019/10409)

RESOLUCIÓ de 7 de novembre de 2019, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala tècnica per a ocupar llocs de l'itinerari professional d'administració especial imatge i comunicació, en la Unitat de Comunicació, pel sistema general d'accés lliure A02/19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10824


Data del document
:   07-11-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 7 de novembre de 2019, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala tècnica per a ocupar llocs de l'itinerari professional d'administració especial imatge i comunicació, en la Unitat de Comunicació, pel sistema general d'accés lliure A02/19. [2019/10420]  
  
Finalitzat el procés selectiu convocat per la Resolució de 31 de gener de 2019 (DOGV 08.02.2019) per a cobrir plaça vacant en la plantilla de personal funcionari, escala tècnica pel sistema d'accés lliure per a ocupar llocs d'Administració Especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a la present.  
  
Segons el que disposa la mencionada base 7, es proposa el nomenament de personal funcionari de carrera a favor del personal aspirant inclòs en aquest annex.  
D'acord amb el que disposa la base 8.1 de la convocatòria, el personal relacionat disposa de vint dies hàbils des del següent al de la publicació d'aquesta resolució per a presentar en el Registre General de la Universitat la documentació establida en l'esmentada base.  
  
Alacant, 7 de novembre de 2019.- El rector: p.d. el gerent (Resolució de 19.05.2016): Rafael Pla Penalva.  
  
  
ANNEX  
Relació definitiva d'aprovats  
  
Escala tècnica  
(Referència A02/19)  
  
DNI Cognoms i nom Puntuació total  
\*\*\*8411\*\* RODRÍGUEZ OLIVAS, OTILIA 45,13
Diari Oficial de la Generalitat Valenciana


Sumari del DOGV 8687, del 28-11-2019 (2019/10787)

RESOLUCIÓ de 29 d'octubre de 2019, de la Universitat de València, per la qual es nomena Héctor Botella Sevilla professor titular d'universitat, de l'àrea de coneixement Paleontologia.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8687

Data del DOGV
:   28-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10960


Data del document
:   29-10-2019

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 29 d'octubre de 2019, de la Universitat de València, per la qual es nomena Héctor Botella Sevilla professor titular d'universitat, de l'àrea de coneixement Paleontologia. [2019/10397]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 23 de maig de 2019 (BOE 12.06.2019), per a la provisió de la plaça núm. 6959, de professor titular d'universitat (concurs núm. 13/2019), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar Héctor Botella Sevilla, amb DNI 24[...]32\*, professor titular d'universitat, de l'àrea de coneixement Paleontologia, adscrita al Departament de Botànica i Geologia.  
  
Contra la present resolució, que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la publicació en el Boletín Oficial del Estado, o interposar un recurs contenciós administratiu davant del jutjat contenciós administratiu de València, en el termini de dos mesos des de la publicació en el Boletín Oficial del Estado.  
  
  
València, 29 d'octubre de 2019.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 8488, del 18-02-2019 (2019/1135)

Notificació de la sentència dictada en el procediment ordinari número 620/2017.
-------------------------------------------------------------------------------

### Dades del document

Número de DOGV
:   8488

Data del DOGV
:   18-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1135


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el procediment ordinari número 620/2017. [2019/1135]  
De: Crediconsulting Soluciones, SA.  
Procurador: Ignacio Zaballos Tormo.  
Contra: Santos Ortiz Ruiz.  
José Víctor Sanz Gordón, lletrat de l'Administració de justícia del Jutjat del Mercantil número 3 de València, faig saber que en aquest procediment de judici ordinari seguit a instàncies de Crediconsulting Soluciones, SA, contra Santos Ortiz Ruiz, s'ha dictat sentència número 328/2018, de 13 de desembre de 2018, la dispositiva de la qual és del tenor següent:  
  
«Desestime la demanda presentada contra Santos Ortiz Ruiz i, en conseqüència, l'absolc de totes les peticions deduïdes en contra, amb imposició a les costes causades a la part demandant.  
Contra aquesta resolució es pot interposar recurs d'apel·lació en el termini de 20 dies des de la seua notificació.»  
  
Atés que el demandat, Santos Ortiz Ruiz, es troba declarat rebel i en parador ignorat, s'expedeix aquest edicte perquè servisca de notificació de forma deguda i se li fa saber que té accés al text íntegre en l'oficina judicial.  
  
València, 19 de desembre de 2018.- El lletrat de l'Administració de justícia: José Víctor Sanz Gordón.
Diari Oficial de la Generalitat Valenciana


Sumari del DOGV 8526, del 10-04-2019 (2019/2547)

Notificació de la sentència dictada en el procediment ordinari número 210/2018.
-------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2547


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el procediment ordinari número 210/2018. [2019/2547]  
Demandant: Bankia, SA.  
Procurador: Antonio Barbero Giménez.  
Demandats: Ramón Gómez Solaz i María del Carmen Solaz Serrano.  
  
Paula Pozo Bouzas, lletrada de l'Administració de justícia del Jutjat de Primera Instància número 2 de València, faig saber que en aquest jutjat se segueix el procediment ordinari número 210/2018, a instàncies de Bankia, SA, representat pel procurador Antonio Barbero Giménez, contra Ramón Gómez Solaz i María del Carmen Solaz Serrano, en el qual s'ha ordenat notificar a Bankia, SA, que en data 4 de desembre de 2018 s'ha dictat sentència que l'afecta, i contra la qual pot interposar un recurs d'apel·lació en el termini de 20 dies hàbils, a comptar des de la publicació d'aquest edicte en el Diari Oficial de la Generalitat Valenciana, en la forma prevista en la Llei d'enjudiciament civil.  
  
Per a conéixer el contingut íntegre d'aquesta resolució, podrà personar-se a l'oficina judicial, situada a València, avinguda del Professor López Piñero, número 14, de València (Ciutat de la Justícia de València).  
I perquè servisca de notificació de forma deguda, amb l'advertència dels recursos indicats en la resolució esmentada a Bankia, SA, que es troba en parador ignorat, expedisc aquest edicte.  
  
València, 1 de març de 2019.- La lletrada de l'Administració de justícia: Cristina Azpitarte López-Jamar.
Diari Oficial de la Generalitat Valenciana


Sumari del DOGV 8494, del 26-02-2019 (2019/1853)

RESOLUCIÓ de 19 de febrer de 2019, del tribunal del concurs oposició per a la provisió, pel torn lliure, de treballador o treballadora socials d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1853


Data del document
:   19-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 19 de febrer de 2019, del tribunal del concurs oposició per a la provisió, pel torn lliure, de treballador o treballadora socials d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/1853]  
De conformitat amb la base sisena de la Resolució de 23 de maig de 2017, del director general de Recursos Humans i Econòmics, per la qual es convoca el concurs oposició pel torn lliure, de treballador o treballadora socials d'institucions sanitàries dependents de la Conselleria de Sanitat Universal i Salut Pública (DOGV 8051, 30.05.2017), finalitzada la fase d'oposició i la fase de concurs, es publica la relació d'aspirants que han arribat fins aquest punt del procés selectiu, especificant la puntuació obtinguda en cada fase, i, segons l'ordre final aconseguit, es fa pública la resolució provisional del concurs oposició pel torn lliure.  
  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 19 de febrer de 2019.-El president del tribunal: Guillermo Rodríguez Blasco. El secretari del tribunal: Jesús Romero Pérez.
Diari Oficial de la Generalitat Valenciana


Sumari del DOGV 8536, del 26-04-2019 (2019/3102)

Notificació de la interlocutòria d'aclariment dictada en el procediment de divorci contenciós número 187/2016.
--------------------------------------------------------------------------------------------------------------

### Dades del document

Número de DOGV
:   8536

Data del DOGV
:   26-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3102


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Anunci

Notificació de la interlocutòria d'aclariment dictada en el procediment de divorci contenciós número 187/2016. [2019/3102]  
De: Zoulikha Bahaki Ouamira.  
Procuradora: Esther Escudero Mora.   
Contra: Said Sadiki.  
En el present procediment de família, divorci contenciós seguit a instàncies de Zoulikha Bahaki Ouamira contra Said Sadiki, s'ha dictat interlocutòria d'aclariment de data 5 de desembre de 2018, el tenor literal de la qual és el següent:  
  
«Part dispositiva  
S'aclareix la sentència de data 22 de març de 2018 en el sentit següent: on posa Said Sakiki ha de posar Said Sadiki.»  
Atés el desconeixement de l'actual domicili o residència i parador ignorat del demandat Said Sadiki en el present procediment, de conformitat amb el que s'estableix en l'article 497 de la Llei 1/2000, d'enjudiciament civil, s'ha acordat la publicació del present edicte en el tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació al demandat i s'expedeix el present edicte a fi que li servisca de notificació de forma deguda.  
  
  
Orihuela, 5 de desembre de 2018.- La lletrada de l'Administració de justícia: Rosario Collado Bueno.
Diari Oficial de la Generalitat Valenciana


Sumari del DOGV 8699, del 17-12-2019 (2019/11999)

Informació pública de la proposició de delimitació parcial de les vies pecuàries Carrerada Paso de San Roque i Assagador del Paso de la Estación al terme municipal de Barracas, Expte.: VP/137/2018
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11376


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la proposició de delimitació parcial de les vies pecuàries Carrerada Paso de San Roque i Assagador del Paso de la Estación al terme municipal de Barracas, Expte.: VP/137/2018 [2019/11900]  
En data 26 d'abril de 2019 es va autoritzar l'inici de l'expedient de delimitació parcial de les vies pecuàries ?Carrerada Paso de San Roque- des del seu inici fins que arriba a la parcel·la 273 del polígon 3, i ?Assagador del Paso de la Estación- des del seu inici fins que arriba al final de la parcel·la 211 del polígon 10, al terme municipal de Barracas, província de Castelló.  
Una volta finalitzades les operacions de fitació, en compliment del que disposa l'article 83 de la Llei 39/2015, d'1 d'octubre, del procediment administratiu comú de les administracions públiques es fa públic, per a general coneixement, que l'esmentada proposició estarà exposada en l'Ajuntament de Barracas i a la direcció d'Internet http://www.agroambient.gva.es/es/web/medio-natural/servei-d-ordenacio-i-gestio-forestal, podent-se consultar l'expedient complet al Servei Territorial de medi ambient de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, ubicat en l'Av. Germans Bou, 47 de Castelló de la Plana (horari d'atenció al públic de 9:00h a 14:00h), durant el termini d'un mes a partir de l'endemà a la publicació d'este anunci en el Diari Oficial de la Generalitat Valenciana.  
  
Durant el dit termini, tots els interessats podran presentar les al·legacions o reclamacions a què puga haver-hi lloc, junt amb els documents originals o fotocòpies compulsades que s'estime pertinent, en les esmentades oficines o en qualsevol dels organismes que recull l'article 16.4 de l'Esmentada Llei 39/2015.  
  
Castelló de la Plana, 15 de novembre de 2019.- El director territorial: Antoni Lluís García Sanz.
Diari Oficial de la Generalitat Valenciana


Sumari del DOGV 8617, del 21-08-2019 (2019/7889)

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual se cita les persones interessades en el procediment ordinari número 4/000057/2816-QO a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7889


Organisme emissor
:   Conselleria d'Educació, Cultura i Esport

Tipus de document
:   Resolució

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual se cita les persones interessades en el procediment ordinari número 4/000057/9189-SQ a comparéixer en la via jurisdiccional.  
 [2019/7889]  
El Tribunal Superior de Justícia de la Comunitat Valenciana, Sala Contenciosa Administrativa, secció 4 de València, ha reclamat de la Conselleria d'Educació, Investigació, Cultura i Esport l'expedient referit al procediment següent:  
  
Demandant: José Miguel Acosta Prieto  
Interessats: indeterminats  
  
Descripció: recurs contenciós administratiu, procediment ordinari número 000057/1624-NX, contra desestimació per silenci administratiu del recurs d'alçada interposat contra la Resolució de 05/05/2018, del director general de Política Educativa de la Conselleria d'Educació, Investigació, Cultura i Esport de la Generalitat Valenciana, que autoritza el projecte lingüístic de centre (PLC) del CEIP Villar Palasí, de València.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant la Sala Contenciosa Administrativa en el termini de nou dies, si ho estimen convenient, per mitjà d'un escrit en la forma deguda. Es fa constar no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte recorregut.  
  
València, 30 de juliol de 2019. El conseller d'Educació, Cultura i Esport: Vicent Marzà i Ibáñez.